Det var et fly fra luftfartsselskabet KLM, som lettede fra Aalborg Lufthavn klokken 06.20, det fortæller Rikke Mølgaard, som er salgs- og marketingdirektør hos Aalborg Lufthavn til TV2/NORD. Flyet skulle flyve fra Aalborg til Amsterdam, men måtte efter kort tid i luften vende om. Ifølge Rikke Mølgaard foregik sikkerhedslandingen helt uden dramatik. Dog stod både ambulancer, politi og beredskab klar for en sikkerheds skyld. Det var flyets pilot, som orienterede passagererne om sikkerhedslandingen. - Vi har et beredskab klar i lufthavnen, hvis nogen skulle blive bange eller kede af det, men det har ikke været tilfældet, siger Rikke Mølgaard. Sikkerhedslandingen skete klokken 06.51. De 75 passagerer, som var ombord på flyet, forsøges nu at blive ombooket til andre afgange. Det skal nu undersøges, hvorfor flyet måtte sikkerhedslande.
Det helt store beredskab rykkede torsdag morgen ud, da et fly måtte sikkerhedslande i Aalborg Lufthavn,